કોંગ્રેસનું નામ લીધા વિના પીએમ મોદીએ કહ્યું હતું કે, એક નેતાએ કહ્યું હતું કે, દિલ્હીથી એક રૂપિયો ચાલે છે, જે જનતા સુધી પહોંચતા 15 પૈસા થઇ જાય છે. તે કયો પંજો છે, જે 1 રૂપિયાને 15 પૈસા બનાવી દે છે. અમે નક્કી કર્યું છે કે, દિલ્હીથી એક રૂપિયો નીકળશે તે ગરીબને 100 પૈસા પહોંચશે. હવે દેશમાં પ્રમાણિકોનો યુગ શરૂ થયો છે. આપણાં તિર્થસ્થળોનો વિકાસ જેવો થવો જોઇતો હતો એ રીતે થયો નથી. હું દેશ-દુનિયાની મોટી-મોટી યુનિવર્સિટીને આમંત્રણ આપું છું કે, તેઓ હોસ્પિટલ, ઇનસ્ટિટ્યૂટની રેંકિંગ કરીએ છીએ, તે જ રીતે ધર્મસ્થળોનો અભ્યાસ કરે. તેમણે આગળ કહ્યું કે, પોતાને તીસમાર ખાં ગણાવનારાઓ ગૃહમાં બોલતા હતા કે, ભારત ડીજિટલ કઇ રીતે બનશે, લોકો પાસે ફોન કે એટીએમ કાર્ડ નથી. પરંતુ આજે અહીં 12 લાખ લોકોએ સંકલ્પ લીધો હતો કે તેઓ પોતાનો વ્યવસાય કેશલેસ કરશે અને રૂપે કાર્ડ અને ભીમએપથી કરશે.